หุ้นอิเล็กทรอนิกส์แรงไม่เลิก! โบรกฯ เตือน KCE-HANA ผลงาน Q2 ต่ำ เสี่ยงถูกขายทำกำไร
หุ้นอิเล็กทรอนิกส์แรงไม่เลิก! โบรกฯ เตือน KCE-HANA ผลงาน Q2 ต่ำ เสี่ยงถูกขายทำกำไร 
หุ้นอิเล็กทรอนิกส์แรงไม่เลิก! โบรกฯ เตือน KCE-HANA ผลงาน Q2 ต่ำ เสี่ยงถูกขายทำกำไร
30 ก.ค. 2563

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 10.26 น. อยู่ที่ระดับ 119 บาท ปรับตัวขึ้น  15.50 บาท หรือ 14.98% ด้วยมูลค่าการซื้อขาย 329.02 ล้านบาท
ส่วนราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE  อยู่ที่ระดับ 31.50 บาท ปรับตัวขึ้น 2.50 บาท หรือ 8.62% ด้วยมูลค่าการซื้อขาย 1.45 พันล้านบาท
ขณะเดียวกันราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ระดับ 38.75 บาท ปรับตัวขึ้น  2.25 บาท หรือ 6.16% ด้วยมูลค่าการซื้อขาย 872.91 ล้านบาท
ทั้งนี้ บล.ดีบีเอส วิคเคอร์ส ระบุในบทวิเคราะห์ (30 ก.ค.) ว่า วานนี้ราคาหุ้นในกลุ่มกลุ่มอิเล็กโทรนิกส์ปรับตัวขึ้นดีตาม DELTA ซึ่งประกาศงบไตรมาส 2/63 ดีกว่าที่ตลาดคาดมากๆ แต่อาจจะต้องระมัดระวังในประเด็นงบการเงินไตรมาส 2/63 อาจไม่ได้สดใสเกินคาดอย่าง DELTA ซึ่งมีผลิตภัณฑ์เกี่ยวกับการจัดเก็บข้อมูล cloud (cloud storage) และศูนย์ข้อมูล (data center) รวมทั้งเพาเวอร์ซัพ พลายสำหรับคอมพิวเตอร์และระบบเครือข่าย ทำให้มีอัตรากำไรขั้นต้นสูง
สำหรับในกรณี KCE คาดว่าผลประกอบการน่าจะต่ำสุดและเป็นขาดทุนในช่วงไตรมาส 2/63 โดยประมาณการยอดขายรูปดอลลาร์ลดลง 30% จากช่วงเดียวกันเมื่อปีก่อน และ 36% จากไตรมาสก่อน เป็น 67 ล้านดอลลาร์ เพราะสหรัฐและยุโรปมีการ Lockdown ในช่วงเดือนเม.ย.-พ.ค.63 ด้านอัตรากำไรขั้นต้นคาดว่าจะหดตัวเหลือ 16% จาก 19% ในไตรมาส 2/62 และจาก 24% ในไตรมาส 1/63 เพราะผลิตน้อยลงทำให้ต้นทุนคงที่ต่อหน่วยสูงขึ้น แนะนำเพียง ถือ เน้นลูกค้าในกลุ่มอุตสาหกรรมยานยนต์
ส่วน HANA คาดช่วงไตรมาส 2/63 ธุรกิจยากลำบาก คาดกำไรหลักลดลง 78% จากช่วงเดียวกันเมื่อปีก่อน , ลดลง 80% จากไตรมาสก่อน เหลือ 100 ล้านบาท เพราะ 1) รายได้ลดลงมาก (คาดไว้ลดลง 25% จากช่วงเดียวกันเมื่อปีก่อน, ลดลง 17% จากไตรมาสก่อน  เป็น 122 ล้านUS$ เนื่องจากการแพร่ระบาดโควิด-19, 2) อัตรากำไรขั้นต้นในไตรมาส 2/63 ลดเป็น 7.7% จาก 13% ในไตรมาส 2/62 และ 15.4% ในไตรมาส 1/63 เนื่องจาก Economy of scale ลดลง แนะนำเพียง ถือ เน้นลูกค้าในกลุ่มโทรศัพท์เคลื่อนที่ และยานยนต์